82 
LASILEA Loureiro. 
(Flor. Cochinch. 1790. — edit. willd. 1793. p. 102.) 
Spatha elongata, ima basi in florescentia hians, tandem reclusa, reliqua parte arcte-contorta 
spadice multoties longior. 
Spadix perigonanthus, sessilis, liber, rectus, subcylindrico-elliptieus, brevis, pluri- ac densiflorus. 
Flosculi perigonio tetrasepalo instructi, sepalis fornicatis, vertice subtruncatis, lateralibus 
duobus reliqua interiora obtegentibus in praefloratione; stamina 4, sepalis opposita, 
filamentis latiusculis, compressulis, apicem incrassatum repentino in connectivum tenue, 
acuminatum  attenuantibus, pistilla vix superantibus, antherae loculis suboppositis, 
ellipticis, vix apiculatis, connectivum superantibus, rima longitudinali, ad, imam basin 
non extensa, lateraliter aperientibus, extrorsum versis; pistillum cylindrico-ovoideum, 
vertice attenuatum, stylo manifesto nullo, stigmate rotundato, depressiuscule-capitato- 
hemisphaerico, ovario uniloculari, uniovulato, ovulo e placenta indistincta tholi, funiculo 
brevissimo oblique appenso, micropyle parietem infimam versus spectante. 
Fructus. Baccae dense-approximatae, vertice aculeato-muricatae, mutua pressione quadrangulo- 
cuneatae, rudimentis tam spathae infimae quam sepalorum ete. comitatae, uniloculares, 
monospermae. 
Semen compresse- et hebetato-late-cuneatum, in summitate cavitatis appensum, testa crassa, 
juxta funiculum brevissimum rugoso-verruculosa, parte opposita brevissime spinosa; 
chalaza et micropyle umbilico approximatae, albumen nullum vel evanescens; embryo 
macropodus, campylotropus, radicula enim juxta hillum. 
Habitus. Fruticuli vel suffrutices caudicibus terrae accumbentibus vel rhizomatoideo-protensis, 
crassulis, dense aculeatis. Petioli longi, erecti, basi vaginati, aculeis obsessi. Folii lamina 
sagittata vel sagittato-lobata vel et sagittato-pinnatifida vel partita, dorso in costa et 
venis aculeata, pseudoneuro quandoque incompleto donata a margine remotiusculo. 
Pedunculus longus, erectus, aculeatus. Spatha anguste-elongata, fusco-violaceo-brunnea. 
Synonyn a. Dracontium L. (pro parte). Pothos Auctorum (pro parte). 
Geographica. In Ceylona, India orientali, Java et Cochinchina provenit. 
